בס"ד
דף ללבורנט(2003)

מעבדה מס' 1

שם המעבדה:  פירוק עמילן באמצעות אנזים הנמצא ברוק

כלים וחמרים	כמות (לכיתה)	
כוס קטנה
	5	
לוח בעל 10 שקערוריות
	5	
2 מבחנות
	10	
3 פיפטות של 2 מ"ל
	15	
2 טפטפות ארוכות שתגענה לתחתית המבחנה
	10	
תמיסת יוד (I/KI    1% ) בבקבוק מטפטף
	5 בקבוקים	
תמיסת עמילן (1%)
	5 בקבוקים	
עמילז 5%
	5 בקבוקים	

בס"ד
דף למורה

מעבדה מס' 1:   פירוק עמילן באמצעות אנזים הנמצא ברוק

מטרות בתחום הקוגניטיבי:

1.	התלמיד ידע כי העמילז הוא אנזים המפרק עמילן שהוא רב סוכר.
2.	התלמיד ידע כי האנזים עמילז הנמצא ברוק מפרק את העמילן (באופן חלקי) בזמן האכילה.
3.	התלמיד ידע לעקוב אחרי השינוי בכמות העמילן ע"י השינוי בגוונים המתקבלים בלוח השקערוריות.
4.	התלמיד ילמד לשער השערה לאיזה תוצאות יצפה ורק לאחר מכן יחל בניסוי.
5.	התלמיד יכיר כי החומר יוד – IK הוא חומר בוחן להמצאות עמילן.
6.	התלמיד ידע לזהות מי הם המגיבים ומי הם התוצרים מבין החומרים.
7.	התלמיד ידע כי תפקיד של מבחנה א', היא לבקרה.

מיומנויות:

1.	התלמיד יכיר את דרך העבודה בלוח השקערוריות.
2.	התלמיד ידע להשתמש בחומר הבוחן יוד.
3.	התלמיד ידע להשתמש בטפי.
4.	התלמיד יכיר את דרך העבודה בפיפטות.
5.	התלמיד ילמד לדייק בהכנת כמויות החומרים הנבדקים בלוח השקערוריות.
6.	התלמיד ילמד לדייק דיוק רב במדידת הזמנים במהלך הכנת המעבדה.

בס"ד
דף לתלמיד

מעבדה מס' 1

שם המעבדה: פירוק עמילן באמצעות אנזים הנמצא ברוק

קטע מידע : 

בניסוי זה נדגים, שברוק יש אנזים המפרק עמילן. העמילן, שהוא רב –סוכר, מתפרק בפה באופן חלקי עד לדו-סוכרים (המשך הפירוק עד לגלוקוז נעשה במעי).

אפשר לעקוב אחר פעילות של אנזים על ידי הירידה בכמות של חומר המוצא או העלייה בכמות של התוצר. בניסוי תעקוב אחרי השינוי בכמות העמילן.  הבדיקה דורשת דיוק רב במדידת הזמנים ובמדידת הכמויות של החומרים הנבדקים.

לפיכך, קרא בעיון את כל ההוראות לפני תחילת העבודה, רשום לעצמך מה אתה בודק במבחנה א' ומה במבחנה ב' ולאילו תוצאות תצפה, ורק אז החל בניסוי.

החומרים (לקבוצה):

כוס קטנה
לוח בעל 10 שקערוריות
2 מבחנות
3 פיפטות של 2 מ"ל
2 טפטפות ארוכות שתגענה לתחתית המבחנה
תמיסת יוד (I/KI    1% ) בבקבוק מטפטף
תמיסת עמילן (1%)
עמילז 5%

מהלך העבודה:

לבדיקת פירוק העמילן – 

•	סמן את לוח השקערוריות לפי הסימון המתואר בלוח.
•	סמן באותיות א' ו – ב' את שתי המבחנות הרגילות ואת שתי הטפטפות, בהתאמה.
•	טפטף אל כל אחת מהשקערויות טיפה 1 מתמיסת היוד.
•	הכנס לכל אחת מהמבחנות א' ו- ב' 2 מ"ל של תמיסת העמילן.
•	למבחנה א' הכנס 1 מ"ל מים.
בס"ד

•	ערבב והוצא מיד, באמצעות הטפטפת  המתאימה, דגימה של טיפה ממבחנה א', והעבר אותה לתוך השקערורית הראשונה (א/1). את השארית שבטפטפת רוקן למבחנה.
•	למבחנה ב' הכנס 1 מ"ל תמיסת עמילז וערבב היטב.
•	בעזרת הטפטפת השניה, העבר מיד דגימה ממבחנה ב' אל השקערורית המתאימה (ב/1). זכור לרוקן את הטפטפת למבחנה לאחר העברת הדגימה.
•	כעבור חצי דקה, העבר דגימה נוספת ממבחנה א' ודגימה נוספת ממבחנה ב' אל השקערוריות המתאימות א/2 ו – ב/2, בהתאמה.
•	המשך להעביר שלוש דגימות נוספות לפי אותה שיטה, אולם הפעם המתן דקה בין דגימה לדגימה.
•	רשום את הצבעים שהתקבלו בשקערוריות, לאחר שהעברת את הדגימות אליהן. התייחס לגוני הצבע, אם אפשר.
•	רשום בטבלה את התוצאות שהתקבלו.

שאלות

1.	מי הם המגיבים בניסוי ומי הם התוצרים?

2.	מה תפקידה של מבחנה א' ומה תפקידה של מבחנה ב' בניסוי?

3.	מדוע התבקשת להוציא מהר את הדגימה הראשונה?

4.	כיצד תסביר את גוני הצבע השונים שהתקבלו מהדגימות, שנלקחו ממבחנה ב'? מה ניתן להסיק מכך?

5.	באיזו דרך אחרת ניתן להראות, שאכן האנזים פירק את העמילן?
תכנן ניסוי לבדיקת הצעתך.